Document ID: 31997L0020

Direktiva Komisije 97/20/ES
z dne 18. aprila 1997
o prilagoditvah Direktive Sveta 72/306/EGS o približevanju zakonodaje držav članic o ukrepih, ki jih je treba sprejeti proti emisiji onesnaževal iz dizelskih motorjev v vozilih tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/306/EGS z dne 2. avgusta 1972 o približevanju zakonodaje držav članic o ukrepih, ki jih je treba sprejeti proti emisiji okolju škodljivih snovi iz dizelskih motorjev v vozilih [1], kakor je nazadnje spremenjena z Direktivo Komisije 89/491/EGS [2] in zlasti njenega člena 4,
ker je Direktiva 72/306/EGS ena od posamičnih direktiv v postopku homologacije EGS, ki je bil uveden z Direktivo Sveta 70/156/EGS o približevanju zakonodaje držav članic o homologaciji motornih in priklopnih vozil [3] z dne 6. februarja 1970, kakor je bila nazadnje spremenjena z Direktivo 96/79/ES Evropskega parlamenta in Sveta [4]; in ker zato za Direktivo 72/306/EGS veljajo določbe Direktive 70/156/EGS o sistemih, sestavnih delih in samostojnih tehničnih enotah vozil;
ker mora imeti v skladu s členom 3(4) in členom 4(3) Direktive 70/156/EGS vsaka posamična direktiva priložen opisni list z ustreznimi podatki Priloge I k Direktivi 70/156/EGS kot tudi certifikat o homologaciji na podlagi Priloge VI k Direktivi 70/156/EGS, da bi bila homologacija lahko računalniško podprta;
ker se te spremembe nanašajo samo na upravne določbe iz Direktive 72/306/EGS, ker zato ni treba razveljaviti obstoječih homologacij v skladu z Direktivo 72/306/EGS, niti preprečiti registracije, prodaje in začetka uporabe novih vozil, na katera se nanašajo te homologacije;
ker so ukrepi, predvideni v tej direktivi, v skladu z mnenjem Odbora za prilagajanje tehničnemu napredku, ustanovljenega z Direktivo 70/156/EGS,
SPREJELA NASLEDNJO DIREKTIVO:
Člen 1
Direktiva 72/306/EGS se spremeni kakor sledi:
1. Člen 1 se nadomesti z naslednjim:
"Člen 1
V tej direktivi pomeni izraz ‚vozilo‘ vsako vozilo z dizelskim motorjem, namenjeno za uporabo na cesti, z nadgradnjo ali brez nje, z vsaj štirimi kolesi in z največjo konstrukcijsko določeno hitrostjo, večjo od 25 km/h, razen tirnih vozil, kmetijskih in gozdarskih traktorjev ter vseh premičnih strojev.;"
2. v členu 2 se besede "določene v Prilogah I, II, III, IV in VI" nadomestijo z besedami "v ustreznih Prilogah k tej direktivi";
3. v členu 3 se besede "iz točke 2.2" nadomestijo z besedami "iz točke 1.1";
4. priloge se spremenijo v skladu s Prilogo k tej direktivi.
Člen 2
Od 1. oktobra 1997 države članice:
- ne podeljujejo več ES homologacij v skladu s členom 4(1) Direktive 70/156/EGS in
- lahko zavrnejo nacionalno homologacijo
za nov tip vozila zaradi emisije okolju škodljivih snovi iz dizelskih motorjev, če ta ne izpolnjuje določb Direktive 72/306/EGS, kakor spremenjena s to direktivo.
Ta direktiva ne razveljavlja že podeljenih homologacij na podlagi Direktive 72/306/EGS, niti ne preprečuje razširitve teh homologacij v skladu z direktivo, na podlagi katere so bile prvotno podeljene.
Člen 3
1. Države članice sprejmejo zakone in druge predpise, potrebne za uskladitev s to direktivo, do 30. septembra 1997. O tem takoj obvestijo Komisijo.
Države članice se v sprejetih predpisihe sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 4
Ta direktiva začne veljati dvajseti dan po njeni objavi v Uradnem listu Evropskih skupnosti.
Člen 5
Ta direktiva je naslovljena na države članice.
V Bruslju, 18. aprila 1997

Labels: 14
20
7
8
15